দলটির অন্যান্য দাবির মধ্যে রয়েছে, মন্ত্রী-এমপিদের সুবিধা ও নিরাপত্তা বাতিল করে তা প্রার্থীকে দেওয়া, বিতর্কিত জেলা প্রশাসক ও উপজেলা নির্বাহী কর্মকর্তাদের নির্বাচনী কার্যক্রম থেকে বিরত রাখা, গণমাধ্যম কর্মীদের সব কেন্দ্রে উম্মুক্ত প্রবেশাধিকার, স্বাধীন, স্বতন্ত্র ও ক্ষমতাবান সাংবিধানিক প্রতিষ্ঠান, জনবল ও বাজেটের দিক থেকেও নির্বাচন কমিশনের জন্য সরাসরি প্রয়োজনীয় বরাদ্দ প্রাপ্তি নিশ্চিত করা, জাতীয় সংসদ নির্বাচনে দল ও জোটসমূহের সারাদেশে প্রাপ্ত ভোটের ভিত্তিতে আনুপাতিক হারে প্রতিনিধি নির্বাচনের বিধান চালু, ভোটারের সংখ্যা অনুযায়ী নির্বাচনী এলাকা পুনঃনির্ধারণ, আরপিওর অগণতান্ত্রিক ও অসাংবিধানিক ধারাগুলো বাতিল, নির্বাচনে ধর্ম ও সাম্প্রদায়িকতার ব্যবহারের বিরুদ্ধে সচেতনতা বাড়ানো, নির্বাচনে দেশী-বিদেশি পর্যবেক্ষকেরা যাতে নির্বিঘ্নে পর্যবেক্ষণ করতে পারেন তা নিশ্চিত করা, জাতীয় নির্বাচনে অনলাইনে মনোনয়নপত্র জমার বিধান চালু এবং প্রার্থী ও দলগুলোর নির্বাচনী আচরণবিধি পরিবর্তন করা।